I forbindelse med at min Citroën skulle have skiftet kobling valgte jeg desværre Autohuset Valby. De reklamerer med, at deres timepriser er væsentlige lavere end hos autoriseret forhandlere. Jeg havde derfor en klar forventning om, at de ville være billigere end hos Citroën, hvor jeg allerede havde en fået oplyst en pris på udskiftningen af koblingen. Efterfølgende fik jeg en regning, som var væsentligt højere end forventet og højere end prisen, som Citroën skulle have. Jeg fortalte, at jeg var utilfreds med regningen, men de oplyste, at de havde udført ekstra arbejde. Autohuset Valby tilbageholdte bilen weekenden over, og jeg var om mandagen nød til at betale under protest, hvilket blev noteret på deres del af regningen. Da jeg hentede bilen om mandagen, havde de ladet den står udenfor, hvor den var fyldt med fugle afføring. Med min accept ringede Autohuset Valby selv til Citroën, hvor jeg fik et tilbud på det arbejde, Autohuset Valby havde udført på min bil. Citroën kunne udføre arbejdet for lidt over 7000 kr., men jeg havde betalt lidt mere end  7500,- til Autohuset Valby.  Når Autohuset Valby på deres webside reklamere med, at deres timepris er væsentligt lavere end konkurrenternes og autoriseret værksteders timepriser, så havde jeg en klar forventning om, at de kunne have udført opgaven til 6-6.500 kr. Jeg undersøgte det nærmere, og her fandt jeg ud af, at Citroën og flere andre værksteder kun skulle have for 6 timers arbejde, hvorimod Autohuset Valby havde opkrævet for 8 timers arbejde. Det hjælper ikke at have en lav timepris, hvis de tilsvarende er ineffektive, så det samlet set bliver dyrer at få udført reparationer hos dem. Efter ca. en måned satte koblingen sig fast i bunden af bilen på motorvejen til Roskilde. Da jeg troede, at her var tale om en reklamationssag, kørte Falck bilen til Autohuset Valby. Her blevet det konstateret, at det var koblingscylinderen, der var knækket. Autohuset Valby lovede, at de nok skulle gøre det til en favorabel pris, men igen betalte jeg mere end hos et autoriseret værksted. Efterfølgende har jeg reklameret over deres arbejde flere gange, da koblingen ikke virkede, som den skulle. Autohuset Valby valgte at udskifte koblingen på deres regning, da den kobling, de havde sat i, viste sig at være defekt. Afslutningsvis begyndte min Citroen at have problemer med at starte. Falck kørte bilen til et nyt værksted, hvor de kunne konstatere, at Autohuset Valby ikke have fastgjort stelforbindelsen ordentligt på gearkassen, efter at Autohuset havde haft gearkassen afmonteret i forbindelse med udskiftning af koblingen. Det blev lige endnu en ekstra regning på lidt over 1000,- kr., som Autohuset Valby har nægtet at betale. De sagde, at jeg skulle have reklameret hos dem, men at bilen ikke kan starte, havde jeg som mening mand ikke den fjerneste ide om kunne skyldes, at Autohuset Valby ikke havde udført deres arbejde ordentligt ved udskiftning af en kobling. Jeg havde en forventning om at starteren var defekt eller at der skulle udskiftes batteri. Da jeg forventede, at her var tale om et nyt problem, valgte jeg selvfølgelig et nyt værksted. Hvorfor gå tilbage til en “fuser” Jeg er blevet fattigere men en erfaring rigere. Jeg vil klart fraråde andre bilejere at benytte sig af Autohuset Valby.